Diari Oficial de la Generalitat Valenciana


Sumari del DOGV 820, del 09-05-1988 (1988/811074)

ACORD de 9 de maig de 1988, del Consell de la Generalitat Valenciana, pel qual s'aprova l'aplicació règim retributiu del Reial Decret-Llei 3/1987, d'11 de setembre, al Personal Facultatiu i Ajudant Tècnic Sanitari/Diplomat Universitari d'Infermeria dels Equips d'Atenció Primària i dels Serveis d'Urgència, del Servei Valencià de Salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   820

Data del DOGV
:   09-05-1988

Secció del DOGV
:   ALTRES DISPOSICIONS

Número del document
:   1988/811074


Data del document
:   09-05-1988

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

Acord de 9 de maig de 1988, del Consell de la Generalitat Valenciana, pel qual s'aprova l'aplicació del règim retribuïdor del Reial Decret Llei 3/1987, d'11 de setembre, al Personal Facultatiu i Ajudant Tècnic Sanitari/Diplomat Universitari d'Infermeria dels Equips d'Atenció Primària i dels Serveis d'Urgència, del Servei Valencià de Salut.  
El Consell de la Generalitat Valenciana, en la sessió del dia 9 de maig de 1988, adoptà l'Acord següent:  
«La disposició final primera del Reial Decret-Llei 3/1987, d'11 de setembre, sobre retribucions del personal estatutari de l?Institut Nacional de la Salut, autoritza al Govern per adoptar els Acords escaients per tal de fer efectives les retribucions d'aquest personal, d'acord amb el que preveu l?esmentat Reial Decret-Llei.  
El Consell de Ministres, en la reunió del passat 18 de setembre, adoptà un Acord que afectava la major part del personal estatutari. Respecte del personal Facultatiu i Ajudant Tècnic Sanitari/Diplomat Universitari d'Infermeria (ATS/DUE) integrat en els Equips d?Atenció Primària -elements organitzatius essencials del nou model d'atenció primària de salut- i en els Serveis d?Urgència, l'aplicació ha estat recentment adoptada pel Consell de Ministres mitjançant Acord de 15 d'abril.  
El nou sistema retributiu establert Pel Reial Decret-Llei 3/1987, constitueix una anticipació, encara que siga provisional, del règim que recollirà el futur Estatut-Marc del Personal de les Institucions Sanitàries del Sistema Nacional de Salut, previst en la Llei General de Sanitat, i que regularà les condicions de tot el personal dels Serveis de Salut de les Comunitats Autònomes.  
Conseqüentment, adoptada la mesura abans esmentada pel Govern de la Nació, cal que el Consell de la Generalitat Valenciana en dispose també l'aplicació per als col·lectius de personal existents a la nostra Comunitat, en els mateixos termes i condicions acordats per a la resta de l?Estat.  
A l?igual del que es va acordar per al personal Facultatiu Jerarquitzat Hospitalari, la dedicació exclusiva a la Sanitat Pública ha de considerar-se, en la seua acceptació inicial, amb caràcter voluntari quant als Facultatius que presten serveis, en l'actualitat, en els Equips d?Atenció Primària. Per això cal establir un termini perquè els Facultatius puguen sol·licitar l'assignació del Complement Específic corresponent, i manifestar el compromís de cessar en qualsevol activitat que en resulte incompatible, amb el compromís de mantenir-se en tal modalitat de prestació de serveis durant un període determinat.  
Per altra part, la prestació de serveis del personal ATS/DUE, dels Equips d?Atenció Primària reuneix característiques específiques i diferents de la resta del Personal Sanitari no Facultatiu, pel que fa a la prestació fora de la jornada legal ordinària, per la qual cosa cal preveure els mecanismes per a retribuir els susdits serveis a través del Complement d?Atenció Continuada. Igualment, en les Institucions Sanitàries Tancades, determinat personal d'Infermeria ha de realitzar serveis fora de la jornada legal ordinària, raó per la qual convé d'incloure'l dins aquest règim d?Atenció Continuada.  
Finalment, cal adequar les retribucions de determinat personal no estatutari al nou concepte d?Atenció Continuada introduït pel Reial Decret-Llei 3/1987, per tal com substitueix l'anterior concepte de guàrdies mèdiques, alhora que s'ha d'habilitar la Conselleria de Sanitat i Consum perquè duga a terme les adequacions funcionals necessàries en la prestació de tals serveis per part dels Metges d?Urgència Hospitalària i dels Metges Residents.  
En atenció d'aquests motius, el Govern Valencià, a proposta del Conseller de Sanitat i Consum, acorda:  
Primer  
a) S'assignen els següents nivells de Complement de Destinació als llocs de treball dels Equips d?Atenció Primària (EAP) i dels Serveis d?Urgència:  
LLOC DE TREBALL NIVELL  
Coordinador d'EAP 24  
Metge General EAP 22  
Pediatra EAP 22  
Coordinador d'Infermeria EAP 16  
ATS/DUE EAP 13  
Metge Serveis Especials d?Urgència 22  
Metge Serveis Normals d?Urgència 18  
Practicant, ATS/DUE Serv. Esp. d?Urgència 13  
Practicant, ATS/DUE Serv. Norm. d?Urgència 13  
b) S'assignen els següents Complements Específics als llocs de treball dels Equips d'Atenció Primària:  
LLOC DE TREBALL QUANTIA ANUAL CE  
Coordinador d'EAP 1.040.000  
Metge General d'EAP 936.000  
Pediatra EAP 936.000  
Coordinador d'Infermeria d'EAP 187.200  
La Conselleria de Sanitat i Consum establirà un termini fins el 31 de maig, que permetrà que els Facultatius actualment integrats en els Equips d'Atenció Primària puguen optar per exercir llurs serveis, en exclusivitat, a la Sanitat Pública, renunciant a qualsevol altra activitat pública o privada incompatible amb la percepció del Complement Específic, d'acord amb la Llei 53/1984, de 26 de desembre, d'incompatibilitats del personal al servei de les Administracions Públiques, i normativa de desplegament.  
Segon  
Un. S'assenyalen, tot seguit, les quanties corresponents al Complement d'Atenció Continuada del personal dels Equips d'Atenció Primària. La Conselleria de Sanitat i Consum determinarà les condicions de la prestació dels serveis per a la percepció d'aquest concepte retributiu:  
MODALITAT A.  
TIPUS DE PERSONAL QUANTIA ANUAL  
Facultatius EAP 87.360  
ATS/DUE EAP 187.200  
MODALITAT B.  
TIPUS DE PERSONAL QUANTIA ANUAL  
Facultatius EAP 688.640  
ATS/DUE 443.200  
Dos. Els Serveis que els Metges d?Urgència Hospitalària i els Metges Residents presten fora de la jornada establerta seran remunerats a través del concepte retributiu d'Atenció Continuada, per a la qual cosa s'assenyalen, tot seguit, les quanties que els corresponen, que substitueixen totes aquelles que, en concepte de guàrdies mèdiques, percep aquest personal. La Conselleria de Sanitat i Consum determinarà les condicions de la prestació dels serveis per a la percepció d'aquest concepte retributiu:  
MODALITAT A.  
TIPUS DE PERSONAL QUANTIA ANUAL  
Metges Urgència Hospitalària 851.400  
Metges Residents -primer any- 816.532  
Metges Residents -segon any- 866.259  
Metges Residents -tercer any- i successius 917.992  
Retribució addicional per mòdul de 17 hores de prestació  
de serveis:  
Metges Urgència Hospitalària 10.698  
Metges Residents -primer any- 6.960  
Metges Residents -segon any- 7.407  
Metges Residents -tercer any- i successius 7.853  
MODALITAT B.  
TIPUS DE PERSONAL QUANTIA ANUAL  
Metges Urgència Hospitalària 425.700  
Metges Residents -primer any- 408.266  
Metges Residents -segon any- 433.130  
Metges Residents -tercer any- i successius 458.996  
Tres. Les quanties corresponents al Complement d'Atenció Continuada, fixades en l'apartat un anterior, seran d?aplicació al personal d'Infermeria d'Institucions Sanitàries Tancades que preste serveis fora de la jornada legal ordinària i que no puguen ser retribuïts d'acord amb el que preveu sobre el Complement l'Acord del Consell de Ministres de 18 de setembre de 1987 i normativa posterior.  
Tercer  
Quant al Complement de Productivitat, d'acord amb les directrius que hi dicte la Conselleria de Sanitat i Consum, l?òrgan competent assignarà les quanties individuals que hi poguessen correspondre, sempre dins les corresponents disponibilitats Pressupostàries.  
Quart  
El personal dels Cossos Sanitaris Locals (Metges, Practicants, i Llevadores Titulars), transferits a la Comunitat Valenciana i integrats en els Equips d'Atenció Primària, percebrà, amb càrrec al pressupost del Servei Valencià de Salut, unes retribucions complementàries per un import tal que sumat a les previstes en l'article 8.4 de la Llei 1/1988, de 29 de febrer, de Pressuposts de la Generalitat Valenciana per a 1988, totalitzen, en còmput anual, uns imports equivalents als que percebrà, de conformitat amb aquest Acord, la resta del personal homònim dels Equips d'Atenció Primària.  
Cinqué  
Aquest Acord tindrà efectivitat des del 1r. de gener de 1988 per al personal dels Serveis d?Urgència, els ATS/DUE dels Equips d'Atenció Primària, els Metges d?Urgència Hospitalària i els Metges Residents. Pel que fa al personal Facultatiu dels Equips d'Atenció Primària tindrà efectivitat des del dia 1 del mes següent a aquell en què conclourà el termini a que fa referència l'anterior punt primer apartat b.  
Sisé  
Les quanties corresponents als conceptes del nou sistema retributiu es corresponen amb la jornada ordinària, amb un mòdul horari setmanal de 40 hores. Els titulars de llocs de treball que efectuen jornades de 36 hores setmanals o inferiors, percebran tots els conceptes retributius amb la reducció proporcional corresponent.  
La quantia anual corresponent als Complements de Destinació continuarà percebent-se de la mateixa forma que anteriorment a la vigència del Reial Decret-Llei 3/1987, d'11 de setembre.  
Seté  
Les referències relatives a retribucions contingudes en aquest Acord s'entenen sempre fetes a retribucions íntegres.  
Vuité  
Aquest Acord es publicarà en el Diari Oficial de la Generalitat Valenciana.» València, 9 de maig de 1988.  
El Conseller Secretari del Govern Valencià,  
JOAQUIM AZAGRA I ROS